Ekar

Ekar ialah unit ukuran untuk keluasan dalam sebilangan sistem yang berbeza, termasuk unit imperial dan unit kebiasaan Amerika Syarat. Ekar-ekar yang paling biasa digunakan pada hari ini ialah ekar antarabangsa dan di Amerika Syarikat, ekar survei.

Satu ekar terdiri daripada 4,840 ela persegi atau 43,560 kaki persegi. Disebabkan oleh takrif ela dan kaki yang berbeza-beza, saiz ekar yang tepat juga berbeza-beza sedikit. Unit panjang yang berkait dengan ekar ialah furlong (220 ela) dan rantai (4 rod atau 66 kaki).

Ekar sering dipergunakan untuk mengukur keluasan tanah. Dalam sistem metrik, hektar biasanya digunakan untuk tujuan yang sama. Satu ekar adalah lebih kurang 0.4 hektar. Satu ekar juga sedikit pendek berbanding dengan 91 ela padang bola sepak Amerika yang lebarnya 53.33 ela. Luasnya padang tersebut yang penuh, termasuk kedua-dua zon hujung, ialah lebih kurang 1.32 ekar.

 Ekar antarabangsa 
Pada tahun 1958, Amerika Syarikat dan negara-negara Komanwel mentakrifkan panjangnya ela antarabangsa sebagai 0.9144 meter. Biro Piawaian Negara. Perbaikan Nilai Ela dan Paun. Oleh itu, ekar antarabangsa adalah tepat sama dengan 4,046.8564224 meter persegi.

 Ekar survei Amerika Syarikat 
Ekar survei Amerika Syarikat ialah lebih kurang 4,046.873 meter persegi. Nilainya yang tepat sebanyak  m² berdasarkan persamaan 1 meter = 39.37 inci yang ditetapkan oleh Perintah Mendenhall. Ekar survei Amerika Syarikat ialah ekar piawai di Amerika Syarikat, tetapi perbezaan pecahan dengan ekar antarabangsa adalah hanya 4 persejuta atau 4 persepuluh ribu daripada satu peratus.

 Persamaan dengan unit keluasan yang lain 
1 ekar antarabangsa adalah sama dengan unit-unit metrik yang berikut:
 4,046.8564224 meter persegi
 0.40468564224 hektar

1 ekar survei Amerika Syarikat adalah sama dengan:
 4,046.87261 meter persegi
 0.404687261 hektar

1 ekar (kedua-dua kelainan) adalah sama dengan unit-unit kebiasaan yang berikut:
 66 kaki × 660 kaki
 4,840 ela persegi
 160 perch. Satu perch adalah sama dengan satu rod persegi (1 rod persegi = 0.00625 ekar)
 10 rantai persegi
 4 rood
 Satu rantai dengan satu furlong (1 rantai = 22 ela; 1 furlong = 220 ela)
 0.0015625 batu persegi (1 batu persegi = 640 ekar)

1 ekar antarabangsa adalah sama dengan unit India yang berikut:
 100 sen India (1 sen = 0.01 ekar)

 Penggunaan ekar 
Di United Kingdom, penggunaan ekar kini tidak lagi digalakkan secara rasmi, tetapi ia masih merupakan unit ukuran tanah yang biasa dengan orang ramai dan masih digunakan sebagai unit ukuran tanah yang piawai dalam perniagaan. Ekar survei masih merupakan unit ukuran tanah yang sah di Amerika Syarikat.

Keluasan kawasan tanah piawai di bawah Akta Rumah Ladang di Amerika Syarikat ialah 160 ekar atau 0.25 batu persegi yang juga dikenali sebagai "suku seksyen" (bahasa Inggeris: quarter section, dengan satu batu persegi dirujuk sebagai satu seksyen yang sama juga dengan 640 ekar). Ini menyebabkan panjang medan piawai sebanyak 0.5 batu, dengan setiap rod lebarnya merupakan satu ekar.

Keluasan tanah biasanya ditentukan dengan merujuk kepada keluasannya di dalam garis sempadan sebagaimana dilukis dalam peta. Pada tanah yang rata, keluasan tanah adalah tepat sama dengan keluasan dalam peta, manakala pada tanah yang mencerun, keluasan tanah adalah lebih besar berbanding dengan keluasannya dalam peta.

 Asal sejarah 
Perkataan "ekar" berasal daripada perkataan Inggeris Lama, æcer (pada asalnya membawa pengertian "padang terbuka"), yang berseketurunan dengan perkataan-perkataan Jerman Acker, Latin ager, dan Yunani agros.

Ekar merupakan luas tanah yang lebih kurang dapat dicucuk tanam oleh seorang lelaki di belakang seekor lembu jantan dalam sehari.Hal ini boleh dibandingkan dengan unit keluasan tanah dibajak igu di alam Melayu tetapi dalam tempoh satu musim bertani yang lebih panjang. Ini menjelaskan salah satu takrifnya sebagai keluasan segi empat dengan sisi masing-masing sebanyak satu rantai dan satu furlong. Satu jalur tanah yang panjang dan sempit adalah lebih mudah untuk membajak, berbanding dengan tanah berbentuk empat segi sama kerana bajak tidak perlu dipusingkan dengan lebih kerap. Perkataan "furlong" pada dirinya berasal daripada kenyataan bahawa ukuran ini adalah "satu alur (bahasa Inggeris: furrow ) panjangnya".

Nilai-nilai statutori untuk satu ekar telah digubal di England melalui akta-akta yang berikut:
 Edward I
 Edward III
 Henry VIII
 George IV 
 Victoria – "Akta Timbang dan Ukur" British pada tahun 1878 mentakrifkannya sebagai 4,840 ela persegi. 

Dari segi sejarah, saiz ladang dan estet di United Kingdom selalu dinyatakan dalam ekar, walau jika bilangan ekarnya adalah terlalu besar dan lebih mudah dinyatakan dalam batu persegi; umpamanya, seorang pemilik tanah dikatakan memiliki 32,000 ekar tanah dan bukannya 50 batu persegi tanah.

 Ekar-ekar lain 
 Ekar Scotland, salah satu daripada unit ukuran Scotland yang kuno

 Rujukan 

 Lihat juga 
 Kaki-ekar
 Pertukaran unit
 Unit ukuran Sepanyol dan Portugis yang kuno

 Pautan luar 
 Peraturan-peraturan Unit Ukuran 1995
 Pertukaran Ekar
 Laman web Cockeyed.com : "Berapakah banyaknya dalam seekar?"

Kategori:Unit keluasan
Kategori:Unit kebiasaan Amerika Syarikat
Kategori:Unit imperial